**LAMPIRAN**

Program ini dilaksanakan oleh MAFI dengan menggunakan **Peruntukan Pembangunan Bahagian Industri Makanan dan Asas Tani (IMAT) di bawah Program Agropelancongan (MAFI).**

# KOMPONEN PRODUK

* 1. Peruntukan ini memberi tumpuan kepada pusat-pusat agropelancongan yang menyediakan aktiviti/ produk agropelancongan yang berpotensi menjadi tumpuan pengunjung seperti berikut:
		1. Produk berasaskan aktiviti tanaman, penternakan dan perikanan;
		2. Produk berasaskan Ladang dan Kebun Terbuka;
		3. Produk berasaskan Pendidikan Pertanian, Konservasi Sumber dan Warisan;
		4. Produk berasaskan Kesihatan;
		5. Produk berasaskan Inap Desa (*Homestay*);
		6. Produk berasaskan Makanan;
		7. Produk berasaskan Kraftangan/ Kraftani;
		8. Produk berasaskan Persidangan, Insentif, Konvensyen dan Pameran (MICE); dan
		9. Produk berasaskan Budaya.

**2.0 TERMA DAN SYARAT BAGI PERMOHONAN**

**2.1 Keutamaan** diberikan kepada pusat-pusat agropelancongan seperti berikut:

i. **Telah dibangunkan** dimana aktiviti pertanian telah dijalankan dan **berpotensi untuk menerima kunjungan pengunjung**;

ii. **Menerapkan elemen pelancongan** dimana pengunjung dapat merasai aktiviti-aktiviti yang dijalankan serta mengenali secara lebih dekat khazanah warisan bangsa, keunikan budaya serta tradisi masyarakat setempat (*feel*), menikmati hidangan unik mengikut negeri (*taste*) dan berinteraksi dengan hidupan/ haiwan ternakan (*catch*);

iii. **Belum pernah diluluskan** bantuan geran agropelancongan oleh MAFI**;** dan

iv. Telah **menunjukkan prestasi perniagaan pertanian yang baik** sekurang-kurangnya satu (1) tahun dan **tidak diisytihar muflis.**

# 3.0 KRITERIA KELAYAKAN

3.1 Program ini dipertimbangkan kepada setiap pengusaha berdasarkan kriteria seperti berikut :

 i.) Warganegara Malaysia;

ii.) Petani, penternak dan nelayan yang sedang **menjalankan aktiviti pengeluaran makanan** seperti:

* + - 1. Tanaman;
			2. Perikanan;
			3. Penternakan; dan
			4. Pemprosesan makanan

iii.) **Entiti perniagaan yang berdaftar** dengan Suruhanjaya Syarikat Malaysia (SSM) sama ada **di bawah Akta Syarikat 1965 [Akta 125]** atau ***enterprise*** yang **diperbadankan di bawah Akta Pendaftaran Perniagaan 1956 [Akta 197]**;

iv.) **Koperasi yang berdaftar** dengan Suruhanjaya Koperasi Malaysia (SKM);

v.) **Pertubuhan yang berdaftar** dengan Lembaga Kemajuan Ikan Malaysia (LKIM) dan Lembaga Pertubuhan Peladang (LPP)**;**

vi.) **Pertubuhan Bukan Kerajaan yang berdaftar** dengan Jabatan Pendaftaran Pertubuhan Malaysia**;** Pengusaha-pengusaha di bawah kategori pengusaha kecil dan mikro iaitu yang memperoleh **nilai jualan tahunan kurang atau tidak melebihi RM3 juta.**

# 4.0 SKOP PEMBIAYAAN

 4.1 Program ini menyediakan bantuan bagi membina dan menaiktarafinfrastruktur seperti berikut:

1. Jalan *crusher run*, mini tar dan pembaikan laluan masuk;
2. Pembinaan dan naiktaraf surau;
3. Pembinaan dan naiktaraf dewan, galeri jualan, tandas awam, dan pusat informasi pengunjung;
4. Pengindahan landskap;
5. Pembinaan dan naiktaraf longkang/perparitan dan sistem perpaipan dalam kawasan;
6. Pembinaan dan naiktaraf papan tanda; dan
7. Lain-lain skop kerja bina dan naiktaraf yang mendapat kelulusan Mesyuarat Jawatankuasa Agropelancongan, MAFI.